श्रीनगर। पिछले दिनों कश्‍मीर घाटी में आतंकियों ने जम्‍मू कश्‍मीर पुलिस के एक के बाद एक 11 रिश्‍तेदारों को अगवा करके सनसनी फैला दी थी। 36 घंटे के अंदर आतंकियों ने इन सभी 11 लोगों का अपहरण किया था। इसके बाद पुलिस की ओर से हुई कार्रवाई के बाद आतंकियों को पुलिस के रिश्‍तदारों को रिहा करना पड़ गया। द हिंदू की ओर से दी गई जानकारी के मुताबिक इस अपहरण संकट को सुलझाने के लिए राज्‍यपाल सत्‍यपाल मलिक के ऑफिस को भी हस्‍तक्षेप करना पड़ गया था। आपको बता दें कि हिजबुल मुजाहिद्दीन के चीफ सैय्यद सलाहउद्दीन के बेटे सैय्यद शकील अहदम को दरअसल राष्‍ट्रीय जांच एजेंसी (एनआईए) ने गिरफ्तार कर लिया था। एनआईए की इस कार्रवाई के बाद आतंकियों ने बदला लेने के लिए अपहरण की घटना को अंजाम दिया था। ये भी पढ़ें-जैसे को तैसा: जम्‍मू कश्‍मीर में आतंकियों के रिश्‍तेदार हिरासत में तो पुलिस के सभी 11 रिश्‍तेदार हुए रिहा